Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 253

12. évfolyam Évi óraszám: 160 óra Belépő tevékenységformák Elektronikai alapmérések: Az elektrotechnikai mérésekre alapozva az elektronikai elemek tulajdonságainak, paramétereinek meghatározása. Elektronikus alap- és kiegészítő áramkörök méréssel történő vizsgálata, a mért eredmény ismeretében az áramkör minősítése. A biztonságos mérés szabályainak begyakorlása. Elektronikai alapgyakorlatok: Az elektronikus áramkörök, alapkapcsolások vizsgálata, jellemzőit tartalmazó karakterisztikák meghatározása. Elektronikus rendszerek üzembe helyezése, meghibásodott egységek hibáinak megállapítása. A gyakorlati munkához szükséges fogások, módszerek megismerése, tudatos alkalmazása. A biztonságos munkavégzés szabályainak tudatos alkalmazása, veszélyhelyzetek felismerése. Elektronikai alapmérések Témakörök Tartalmak Félvezető dióda karakterisztikájának felvétele Nyitó és záró irányú karakterisztika felvétele, a dióda jellemzőinek meghatározása. Egyenirányító mérése Kétutas puffer kondenzátoros és szűrős egyenirányító vizsgálata, a búgófeszültség és a szűrés jóságának megállapítása. Tranzisztorok mérése Nyitó és záró irányú előfeszítés alkalmazása. Bipoláris és unipoláris tranzisztor karakterisztikáinak felvétele. Tranzisztor paramétereinek meghatározása. Zener-diódás stabilizátor vizsgálata Komplett kétutas egyenirányítós feszültségstabilizátor mérése és kiértékelése. Tápegység méréses vizsgálata. Erősítő alapkapcsolások mérése Bipoláris alapkapcsolások, valamint unipoláris alapkapcsolások méréses vizsgálata, az erősítők egyenáramú és váltakozó áramú jellemzőinek meghatározása és kiértékelése. Többfokozatú erősítők mérése Galvanikus, R-C és transzformátoros csatolású többfokozatú erősítők mérése, egyenáramú és váltakozó áramú jellemzőinek meghatározása és kiértékelése. Nagy jelű erősítők mérése Nagy jelű feszültség- és teljesítményerősítők jellemzőinek méréses meghatározása és kiértékelése. Oszcillátorok mérése R-C, valamint L-C oszcillátor amplitúdó- és fázisfeltételének méréses vizsgálata. Kristályoszcillátor amplitúdó- és fázisfeltételének méréses vizsgálata. A mérések összehasonlítása és kiértékelése. 2001/28/II. szám Elektronikai alapgyakorlatok Témakörök Tartalmak Egyenirányító megépítése és vizsgálata Graetz típusú kétutas egyenirányító megépítése pufferkondenzátorral és szűrővel, jellemzőinek vizsgálata. Feszültségstabilizátor megépítése és vizsgálata A Graetz típusú kétutas egyenirányítós áramkör Zener-diódás továbbépítése és vizsgálata. Tápegység vizsgálata. Erősítő alapkapcsolások megépítése és vizsgálata Bipoláris tranzisztoros földelt emitteres erősítő, valamint unipoláris tranzisztoros földelt source-ú megépítése és vizsgálata. Többfokozatú erősítő megépítése és vizsgálata Az előzőekben megépített erősítő alapkapcsolások vizsgálata különböző csatolási megoldásokkal (galvanikus, R-C, transzformátoros). Nagy jelű erősítő megépítése és vizsgálata Nagy jelű teljesítményerősítő megépítése és vizsgálata. Oszcillátor megépítése és vizsgálata Egy konkrét rezgéskeltő áramkör megépítése és vizsgálata. A továbbhaladás feltételei Elektronikai alapmérések: A tanulók méréssel vegyék fel a dióda karakterisztikáját, határozzák meg jellemzőit, vizsgálják a Graetz típusú egyenirányító kapcsolás jellemzőit, dolgozzák fel mérési eredményeit. Méréssel vegyék fel a közös emitteres bipoláris tranzisztor és a közös forrású unipoláris tranzisztor karakterisztikáit. Legyenek képesek a feszültségstabilizátor dokumentáció alapján történő mérésére, tápegység méréses vizsgálatára, a mérési eredmények feldolgozására. Tudjanak az egyes alapkapcsolásokban nyugalmi és dinamikus jellemzőket méréssel meghatározni és értékelni. Végezzék el többfokozatú erősítők és nagy jelű erősítők, rezgéskeltő kapcsolások mérését, a mérési eredmények feldolgozását. Elektronikai alapgyakorlatok: A tanulók dokumentáció alapján építsenek meg Graetz típusú egyenirányító kapcsolást, feszültségstabilizátorokat, bipoláris tranzisztoros és unipoláris tranzisztoros alapkapcsolásokat, többfokozatú erősítőket, nagy jelű erősítőket és rezgéskeltő kapcsolásokat. Helyezzék azokat üzembe, végezzék el vizsgálatukat. 2001/28/II. szám SZAKMACSOPORTOS ALAPOZÓ OKTATÁS AZ INFORMATIKA SZAKMACSOPORTRA

Source: https://magyarkozlony.hu/hivatalos-lapok/34145cd25f9aa7ec2c8d6c5ee639013ee7e5234a/dokumentumok/c584b63fa3f2af6403fc7b320a4aba8f77c332a0/letoltes